《过半江庵观铁崖乐府花游曲次韵》
明代·王弼

花气作阴春昼蒙，蜻蜓斗影兰苕风。
铁笛老仙石湖里，雪色长髯映湖水。
美人搴芳度水门，朱红藕丝新染裙。
蹋歌采采不成步，歌声下彻吴王墓。
蛱蝶随香花底来，白莲掌上真珠杯。
清音震落碧瑶碗，乱泉卷入银星板。
老仙起舞山日西，彩云落笔留春题。
酒醒不见玉堂使，檐竹敲风僧壁西。
松香湿透小银笺，风流尽付琼瑛篇。

作者简介：（?—1393）明初凤阳定远人，后徙临淮。善用双刀，号双刀王，有胆略。初结乡里，依山树栅自守。后归朱元璋，从破陈友谅、张士诚。洪武三年累功授大都督府佥事，世袭指挥使。十一年从沐英西征，封定远侯。后从傅友德取云南，随蓝玉出塞，战功皆著。二十六年召还赐死。